Perikarditis
<s>Perikarditis, (), je vrlo retka bolest srčane maramice (perikarda), koja se retko javlja primarno, već je najčešće u sklopu nekog drugog oboljenja ili kao komplikacija osnovne bolesti.</s>

<s>Epidemiologija 
Učestalos perikarditisa, prema obdukcijskim nalazima, je relativno velika.</s><s>Razni autori navode da je perikarditis prisutan u 4 do 12 % obdukovanih.</s><s>Incidenca, najzastupljenijih oblika perikarditisa, u zemljama zapada iznosi; kod virusnih infekcija 30%, bakterijskih infekcija 5-10% (5 na 100.000 stanovnika), tuberkuloze < 4% (u Africi i Južnoj Americe ovaj procenat je mnogo veći), 20 do 30% kod autoimunih poremećaja i 4,7 do 7% kod malignih bolesti.</s><s>Posle infarkta srca, perikarditis se javlja u oko 20% bolesnika.</s><s>Interesantan je podatak da se u toku života bolesnika perikarditis registruje mnogo ređe, što je najčešće posledica nedovoljno izražene kliničke slike, ili zbog prikrivenosti njegovih znakova kliničkim znacima osnovne bolesti.,</ref></s>

<s>Faktori predispozicije 
Najčešći predisponirajući faktori za pojavu perikarditisa su;  
 alkoholizam, 
 autoimune bolesti, 
 intoksikacija, 
 HIV itd.</s><s>Polne razlike
Izuzev kod virusnog perikarditisa, od koga dominirantno bluju osobe muškog pola u dobi od 20 do 50 godina), sa muško ženskim odnosom (3:1), kod ostalih oblika perikarditisa, odnos između muškaraca i žena je (1:1).</s>

<s>Etiologija</s>

<s>Diferencijalna dijagnoza 
 Bolesti • Disekcija aorte • Gastritis (akutni) • Koronarni arterijski vazospazam • Infarkt srca • Ruptura jednjaka • Peptički čir (ulkus) • Spazam jednjaka • Plućna embolija • Ezofagitis
 Ostali simptomi koje treba imati u vidu• Bol u grudima • Ishemije miokarda</s>

<s>Terapija 
Terapija akutnog perikardita uglavnom je usmerena na etiološko lečenje, ako je poznat uzročnik ili osnovna bolest i na suzbijanje simptoma;</s>

<s>Suvi perikarditis () uglavnom ne zahteva posebno lečenje, izuzev primene analgetika, antitusika i antipiretika.</s><s>U toku lečenja ovog oblika potrebno je stalno pratiti bolesnika, jer se suvi perikarditis može pretvoriti u eksudativni, tuberkulozni ili reumatiski.</s>

<s>Eksudativni perikarditis (), je znatno složeniji za lečenje i sastoji se u sledećem;
 Strogo mirovanje uz redovnu kontrolu temperature, krvnog pritiska i venskog pritiska, kako bi se eventualno na vreme otkrili znaci tamponade srca, koja može ugroziti život bolesnika.</s><s>Dijagnostička punkcija, obično se radi kod svakog eksudativnog perikarditisa kako bi se nakon pregleda eksudata, postavila dijagnoza i sprovelo etiološko lečenje.</s><s>Punkcija i drenaža, je apsolutno indikovana, ako postoje znaci srčane tamponade kao što su; nabrekle vene vrata, paradoksalni puls, tahikardija i pad krvnog pritiska.</s><s>Punkcija se može ponavljati više puta, a prema potrebi može se postaviti i „stalna“ drenaža, u trajanju od nekoliko dana.</s><s>Kod dokazanog bakterijskog perikarditisa, prepopručuje se lokalna primena antibiotika, ili tuberkulostatika, u perikardnu šupljinu.</s><s>Kako bi se izbeglo naknadno stvaranje priraslica može se primeniti i primena vodenog rastvora kortikosteroida.</s><s>Primena analgetika, antipiretika, diuretika i ostale simptomatske i etiološke terapije zavisi od uzročnika i može biti različita.</s>

<s>Terapija pojedinih oblika perikarditisa</s>

<s>Akutni perikarditis 
Nezavisno od etiologije akutni perikarditis se može javiti u obliku suvog ili vlažnog, eksudativnog ili fibroznog perikarditisa.</s>

<s>Klinička slika; se karakteriše, prodromalnom temperaturom, opštom slabošću, bolovima u mišićima, groznicom, retrosternalnim bolom u levoj polovini predsrčane oblasti, koji zrači u levi trapezasti mišić i levu ruku.</s><s>Od ostalih simptoma mogu se javiti; znaci zapaljenja plućne maramice i znaci anginoznog bola koji može simulirati srčanu ishemiju. (infarkt srca)</s>

<s>Objektivni nalaz: auiskultatorno se čuje šum perikardijalnog trenja, perkusijom se otkriva proširenje srčane senke, a ehokardiografijom prisustvo perikardijalnog izliva, koji potvrđuje i radiološka tomografija i EKG.</s><s>Rezultati laboratorijskih analiza su različiti u zavisnosti od etiologije akutnog perikarditisa.</s>

<s>Terapija: bolničkog lečenje kod ove forme parikardita je obavezno, i pre svega ima za cilj utvrđivanje etiologije bolesti i posmatranje razvoja bolesti i pravovremeno utvrđivanje eventualnog razvoja tamponade srca.</s><s>Nesteroidni antiinflamatorni lekovi su primarni u lečenju akutnog perikarditisa.</s><s>Indometacin treba izbegavati u starijih bolesnika zbog smanjenjenja protoka u koronarnoj cirkulaciji.</s><s>Ibuprofen je poželjan jer ima malo neželjenih dejstava, povoljano utiče na koronarni protok, i može se primeniti u velikim dozama (300 do 800 mg na 6-8 časova)   Sistemska kortikosteroidna terapija treba da bude ograničen na akutni perikardit kod bolesti vezivnog tkiva, autoimunih i uremijski perikarditis.</s><s>Perikardiocenteza je metoda izbora kod akutnog perikatrditisa praćenog tamponadom srca, a može se primeniti i u dijagnostičke svrhe.</s><s>Indikacije za perikardiocentezu se određuju prema posebno propisanim kriterijumima.</s><s>Disekcija aorte je kontraindikacija za perikardiocentezu, a relativna kontraindikacija koagulopatije antikoagulantna terapija, trombocitopenija (manja od 50.000/mm 3).</s><s>Hirurška drenaža se primenjuje kod akutnog traumatskog perikarditisa, haemoperikarditisa i gnojnog perikarditisa.</s><s>Reumatski perikardistis,  spada u najčešći oblik akutnog perikarditisa, i najčešće se javlja u obliku pankarditisa.</s><s>Lečenje je identično kao kod reumatske groznice.</s><s>Najbolje rezultate daje primena kortikosteroida i to vodenih rastvora u perikardijalnu šupljinu, što značajno smanjuje pojavu masivnih adhezija.</s><s>Uremični perikarditis, () je suvi oblik perikarditisa koji se najčešće javlja u završnoj fazi bubrežne insuficijencije.</s><s>Nezavisno od etiologije bubrežnih bolesti uremični perikarditis je prisutan ko oko 50% bolesnika sa uremijom.</s><s>U mnogim slučajevima se za života bolesnika on ne dijagnostikuje, jer protiče asimptomatski.</s><s>Lečenje se sastoji u lečenju bubrežne insuficijencije i primeni simptomatske terapije i analgetika.</s><s>Gnojni perikarditis (pre ere antibiotika, ovaj oblik perikarditisa je bio jako čest, dok se dana sreće jako retko. lečenje se sprovodi primenom velikih doza antibiotika, punkcijom i drenažom gnoja i ispiranjem perikardne šupljine sa 200 - 300 -{ml}- fiziološkog rastvora. kod težih slučajeva radi se i hirurška drenaža, koja znatno smanjuje smrtnost.</s>

<s>Komplikacije 
 Recidiv (ponavljanje) perikarditisa može dovesti do značajnog uvećanja smrtnosti.</s><s>Tamponada srca.</s><s>Konstriktivni perikarditis.</s><s>Kombinacija eksudativnog i konstriktivnog perikarditisa.</s>

<s>Prognoza 
 Prognoza perikarditisa umnogome zavisi od etiologije, pravovremene dijagnoze i terapije, ali i od toka bolesti.</s><s>Perikarditis idiopatske i virusne etiologije obično ima neizvesnu prognozu.</s><s>Gnojni, tuberkulozni, i maligni perikardit imaju progresivan tok, sa čestim komplikacijama i većinom dovode do smrtnog završetka.</s><s>Hronični oblik adhezivnog perikardita zahteva hirurško lečenje, koje uklanja fibrozne naslage, omogućava normalan rad srca i životne aktivnosti bolesnika.</s><s>Primena konzenvartivne terpije u zamenu za operativno lečenje, značajno ima lošiju prognozu.</s>

<s>Perikarditis (rečnik pojmova)</s>

<s>Akutni perikarditis: je upala perikardijuma koja se razvija iznenada i praćena je iznenadnom pojavom simptoma.</s><s>Tamponada srca: je teška kompresija srca koje narušava njegovu sposobnost da normalno funkcioniše.</s><s>Tamponada srca je urgentno stanje koje zahteva hitnu medicinsku pomoć (brzu dijagnozu i lečenje)
 Hronični perikarditis: je upala perikardijum koji traje tri meseca ili duže, nakon akutnog početka.</s><s>Konstriktivni perikarditis: je teški oblik perikarditis u kojem se upaljeni slojevi perikardijuma slepljuju postaju tvrdi (ukrućeni) i formiraju ožiljno tkivo.</s><s>Konstriktivni perikarditis ometa normalnu funkciju srca.</s><s>Zarazni perikarditis: je upala srčane kese kao posledica virusne, bakterijske, gljivične i parazitarne infekcije.</s><s>Idiopatski perikarditis: je perikarditis nepoznatog uzroka.</s><s>Perikardijalna efuzija: je gomilanja viška tečnosti u perikardijum.</s><s>Perikardijalni prozor:je minimalno invazivna hirurška intervencija kojom se vrše drenaža (odvod) tečnost koja je akumulirana u perikardijumu.</s><s>Ova hirurška procedura podrazumeva mali rez na grudima kroz koji se vrši otvaranje perikardijuma.</s><s>Perikardiektomija: je hirurško lečenje perikarditisa, koje podrazumeva uklanjanje dela perikardijuma.</s><s>Perikardiocenteza: je operativni zahvat kojim se uz pomoć specijalnog katetera vrši odvođenje viška tečnosti iz perikardijuma.</s><s>Traumatski perikarditis: perikarditis koji se razvija kao rezultat povrede grudnog koša, (primer: posle saobraćajne nesreće).</s>

<s>Vidi još 
 Perikard
 Konstriktivni perikarditis
 Tamponada srca</s>

<s>Izvori</s>

<s>Spoljašnje veze</s>

<s>Bolesti</s>

